钦定古今图书集成/明伦汇编/闺媛典/第038卷 > 皇清二 > 徐邺妻毛氏
## 钦定古今图书集成/明伦汇编/闺媛典/第038卷 > 皇清二 > 徐邺妻毛氏

按《钱塘县志》：“毛氏名媞，字安芳。父先舒媞年十六，归同郡徐邺。生有至性，母病，刲股者三，邺疾危，又自割臂和药。少喜诗，年过三十未有子，尝自持其诗卷曰：‘是我神明所钟，即我子也’。卒年四十，竟无嗣，人多悲其孝而惜其才。邺亦能诗，为刻《静好集》行于世。”